section_heading: Preddiplomski stručni studij Poslovno upravljanje
paragraph_text: Tijekom prve godine studija, studenti slušaju kolegije opće i osnovne ekonomije. Nakon osnovnih znanja i pojmova usvojenih završetkom prve godine, druga godina je zahtjevnija utoliko što studenti slušaju stručne kolegije iz područja poslovnog upravljanja, dok tijekom treće godine studenti mogu birati kolegije iz područja financije i logistike i pišu svoj završni rad. Tijekom sve tri godine, stručne kompetencije se stječu ne samo usvajanjem teorijskog sadržaja već i njegovom smislenom reprodukcijom kroz praksu i praktične zadatke. Pritom studenti na svakoj godini moraju ispuniti normu stručne prakse propisanu programom, i to radom u Studentskom poduzetničkom inkubatoru PAR ili u poduzeću partnera gdje se od njih očekuje odgovornost i postepena samostalnost u izvršavanju zadataka. Stručna praksa studentima daje iskustvo snalaženja u poslovnim situacijama. Studij je koncipiran tako da se, uz osiguranje akademske kvalitete, ciljano potiče stjecanje radnog iskustva.<ref>